laion/Wikipedia-Exotic huggingface dataset:
ნიკოლოზ ზანდუკელი (ოფიცერი)

ნიკოლოზ ოთარის ძე ზანდუკელი (დ. უცნობია — გ. 19 თებერვალი, 1921) — ქართველი ოფიცერი. 1921 წლის რუსეთ-საქართველოს ომის გმირი. დუშეთის მაზრის აზნაურთა ოჯახიდან. ექიმ მიხეილ ზანდუკელის ძმა. დაამთავრა თბილისის პრაპორშჩიკთა 1-ლი სკოლა (1915). I მსოფლიო ომის წლებში მსახურობდა მე-3 საზღვაო პოლკში. 1918 წლიდან იყო საქართველოს რესპუბლიკის ჯარში, ჰქონდა კაპიტნის წოდება. 1921 წელს კოჯორ-ტაბახმელის ფრონტზე საბჭოთა რუსეთის წითელ არმიასთან დაპირისპირების დროს მეთაურობდა საარტილერიო ასეულს. დაიღუპა ბრძოლაში. დაკრძალეს საძმო სასაფლაოზე თბილისის სამხედრო ტაძრის ეზოში (საბჭოთა პერიოდში ტაძრის დანგრევის შემდეგ საფლავი დაკარგულია). გაზ. „ერთობა“, - № 41. - 1921. Зандукели Николай Лотаревич. «Офицеры русской императорской армии». ნანახია 31 აგვისტო, 2020.
სანდუნოვი

საკუთარი სახელი სანდუნოვი შეიძლება აღნიშნავდეს ერთ-ერთ შემდეგ პიროვნებათაგანს: სილა სანდუნოვი — ქართული წარმოშობის რუსი მსახიობი და ბიზნესმენი ნიკოლოზ სანდუნოვი — ქართული წარმოშობის რუსი იურისტი და ლიტერატორი ზანდუკელი
სანაძე

საკუთარი სახელი სანაძე შეიძლება აღნიშნავდეს ერთ-ერთ შემდეგ პიროვნებათაგანს: გივი სანაძე — მცენარეთა ფიზიოლოგი და ბიოქომიკოსი ვლადიმერ სანაძე — ფიზიკოსი თენგიზ სანაძე — ფიზიკოსი კორნელი სანაძე — ფერმწერი, გრაფიკოსი ლევან სანაძე — სპორტსმენი (მძლეოსნობა) მანანა სანაძე — ისტორიკოსი
მწერის ცხოვრება

მწერის ცხოვრება (ინგლ. A Bug's Life) — ამერიკული სრულმეტრაჟიანი ანიმაციური ფილმი. Pixar-სა და კინოგაერთიანება Walt Disney Pictures-ის ერთობლივი ნაწარმოები. პრემიერა 1998 წლის 25 ნოემბერი გაიმართა. რეჟისორი — ჯონ ლასეტერი. „მწერის ცხოვრება“ — კინოფილმების ინტერნეტ-მონაცემთა ბაზა (ინგლისური)
ბოსნა

ბოსნა (ბოსნ. Bosna) — მდინარე ბოსნია და ჰერცეგოვინაში, სავის მარცხენა შენაკადი (დუნაის აუზი). სიგრძე 308 კმ, აუზის ფართობი 10,5 ათ. კმ². სათავეს იღებს ტრესკავიცის მთის მასივის კალთებიდან (დინარის მთიანეთი). მიედინება მთებში, ქვემო წელი შუა დუნაის დაბლობზეა. ძირითადი შენაკადებია: კრივაია, სპრეჩა (მარჯვენა), ლაშვა, უსორა (მარცხენა). უპირატესად იკვებება თოვლისა და წვიმის წყლით. წყალდიდობა იცის გაზაფხულზე, წყალმცირობა — ივლის-სექტემბერში. წყლის საშუალო წლიური ხარჯი 142 მ³/წმ-ია. ბოსნაზე მდებარეობს ქალაქები დობოი და ზენიცა. ↑ Босна // Большая российская энциклопедия. т. 4. — М., 2006. — стр. 72.
აჭარული ჩლეჩილი

აჭარული ჩლეჩილი — ყველის სახეობა, რომელიც მოხდილი რძისაგან დამზადებული ყველის აჭარული ადგილწარმოშობის სახეობას წარმოადგენს., დაპწნილი, დაგრეხილი ყველი, რომელიც სეფერატორში გამოწურული და ოდნავ შემჟავებული რძისაგან მზადდებოდა. იგი სახლეულის წევრთა ყოველდღიურ საკვებს წარმოადგენდა, ასევე, სასაჩუქროდ და სასტუმროდაც იყო განკუთვნილი. შემდგარი ყველი ქვაბიდან ციცხვით ამოყავდათ. ციცხვზე შემოხვეულ ყველს ხელით შეგრეხდნენ, დაწნავდნენ, ბრტყელ ფორმას მისცემდნენ (შდრ. „ლავაშს“) და გვარდაში შეინახავდნენ. რძეს აყოვნებენ მოსამწიფებლად 70-80°C-ზე. შემდეგ ვამატებთ იმავე რაოდენობის ახლად მოხდილ რძეს. მჟავიანობა ნარევ რძეში არ უნდა აღემატებოდეს 40-45°C. ამის შემდეგ რძეს ვათბობთ 38-40° ტემპერატურამდე. ემატება მცირე რაოდენობით კვეთი და ინტენსიურად ერევა. რძის შეთბობა გრძელდება 65-70° ტემპერატურამდე. როდესაც დელამო მთლიან გადაზელილ მასად იქცევა, იგი ხელით ინტენსიურად უნდა დაიზილოს და დაიწუროს შრატისაგან. საყველე მასა შუა ნაწილში ხელით ჩაიჭყლიტება და განიერდება, რათა მიიღოს მრგვალი ფორმა. შემდეგ იკეცება და იგივე პროცესი 2-3 ჯერ მეორდება. მიღებული წრიული ფორმა თავსა და ბოლოში იწელება და იგრიხება თოკის მსგავსად. თავი და ბოლო კვლავ ერთად მოექცევა და გადაიკეცება შუაზე, მიიღება 4 თოკისებრი ნაწნავი. ეწყობა სპეციალურ ყუთებში (კაბიწში) ერთ ფენად, იტკეპნება, რათა არ დარჩეს ცარიელი ადგილი. მასის შეგრილების შემდეგ დაამარილებენ და უმატებენ სხვა ფენებს. ინახება გრილ ადგილას. 1-2 თვის შემდეგ მზად არის სარეალიზაციოდ. ქართული მატერიალური კულტურის ეთნოგრაფიული ლექსიკონი nplg.gov.ge მედიკო შავაძე — მემთეური მაღალმთიანი აჭარიდან mtisambebi.ge ყველი „აჭარული ჩლეჩილი“ agronews.ge ↑ ნ. მგელაძე. ქართველი ხალხის ეთნოლოგიური ლექსიკონი - ა ჭ ა რ ა, თბ., „გამომცემლობა სამშობლო“, 2018, გვ. 520. ↑ დაცული ადგილწარმოშობის დასახელება „აჭარული ჩლეჩილი“
რეზო ლომიძე

რეზო ლომიძე (დ. 22 ივლისი, 2001) — ქართველი ფეხბურთელი. თბილისის „ლოკომოტივის“ მეკარე. გუნდის განაცხადში პირველად 2019 წელს მოხვდა. ის არის გუნდის სათადარიგო მეკარე. ეროვნული ლიგის ოფიციალური ვებგვერდი
ლუკა შეროზია

ლუკა შეროზია (დ. 11 აგვისტო, 1997) — ქართველი ფეხბურთელი. თბილისის „ლოკომოტივის“ მეკარე. მისი დებიუტი შედგა 2018 წელს მოხვდა. ის არის გუნდის მეორე მეკარე. ეროვნული ლიგის ოფიციალური ვებგვერდი
დავით ნაჭყებია

დავით ნაჭყებია (დ. 21 ივნისი, 2000) — ქართველი ფეხბურთელი. თბილისის „მერანის“ თავდამსხმელი. მისი დებიუტი შედგა 2020 წელს. ეროვნული ლიგის ოფიციალური ვებგვერდი
ირაკლი მერებაშვილი

ირაკლი მერებაშვილი (დ. 2 თებერვალი, 1963, თბილისი) — ქართველი ინჟინერი, პოლიტიკოსი. 1991 წელს დაამთავრა საქართველოს პოლიტექნიკური ინსტიტუტის მექანიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. ირაკლი მერებაშვილი — საქართველოს ბიოგრაფიული ლექსიკონი ირაკლი მერებაშვილი — საქართველოს პარლამენტის ოფიციალური საიტი
ეპიტაშვილი

საკუთარი სახელი ეპიტაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი ეპიტაშვილი — ლოტბარი, მგალობელი ელენე ეპიტაშვილი (ბელინსკაია) — საოპერო მომღერალი თენგიზ ეპიტაშვილი — გენერალ-მაიორი
ლაშა მინდელი

ლაშა მინდელი (დ. 9 ოქტომბერი, 1962, თბილისი) — ქართველი ეკონომისტი, ინჟინერი, პოლიტიკოსი. დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტი და თბილისის ივანე ჯავახიშვილის სახელობის სახელმწიფო უნივერსიტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი: „ საქართველოს მოქალაქეთა კავშირი“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ლაშა მინდელი — საქართველოს ბიოგრაფიული ლექსიკონი ლაშა მინდელი — საქართველოს პარლამენტის ოფიციალური საიტი (მოძველებული / არქივი / ახალი არქივი)
მარიამ მირიანაშვილი

მარიამ მირიანაშვილი (დ. 26 ნოემბერი, 1953, ოიმიაკონი, იაკუტია, რუსეთი) — ქართველი ექიმი, პოლიტიკოსი. 1978 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. მარიამ მირიანაშვილი — საქართველოს ბიოგრაფიული ლექსიკონი მარიამ მირიანაშვილი — საქართველოს პარლამენტის ოფიციალური საიტი[მკვდარი ბმული]
Nintendo DSi

Nintendo DSi (იაპონ. ニンテンドーDSi) — მეშვიდე თაობის ორეკრანიანი პორტატიული ვიდეო თამაშების კონსოლი, შექმნილი და გამოცემული იაპონური კომპანია Nintendo-ს მიერ 2009 წლის 1 ნოემბერს იაპონიაში, მსოფლიოს მასშტაბით გაყიდვები დაიწყო 2000 წლის აპრილში. DSi არის Nintendo DS-ს რიგით მესამე ვარიანტი, რომელიც კონკურენციას უწევდა Sony-ს PlayStation Portable-ს (PSP). 2009 წლის 21 ნოემბერს მოცულობით გაზრდილი მეოთხე ვარიანტი სახელწოდებით Nintendo DSi XL. Nintendo-მ DSi-ზე მუშაობა დაიწყო 2006 წლის მიწურულს, ხოლო დაანონსდა 2008 წლის ოქტომბერში Nintendo-ს კონფერენციაზე ტოკიოში. ბაზარზე გაზრდილმა მოთხოვნამ დაარწმუნა Nintendo შეექმნა თხელ კორპუსიანი კონსოლი დიდი ზომის ეკრანით. შედეგად, კომპანიამ, მეტი წარმადობისთვის მოწყობილობიდან ამოიღო Game Boy Advance-ის კარტრიჯის სლოტი. კონსოლს ჩაშენებული აქვს ორი ციფრული კამერა, გააჩნია შიდა და გარე საცავის მხარდაჭერა. თამაშების და პროგრამული უზრუნველყოფის შეძენა შესაძლებელი იყო ონლაინ-მაღაზია Nintendo DSi Shop-ის მეშვეობით. კონსოლს წილად ხვდა დადებითი შეფასებები ვიდეო თამაშების კრიტიკოსებისაგან. თუმცა IGN-მა და „bit-tech“-მა გააკრიტიკეს იგი ექსკლუზიური პროგრამული უზრუნველყოფის ნაკლებობისა და Game Boy Advance-ის სლოტის გაუქმების გამო. ზოგიერთებმა გააკრიტიკეს კონსოლის კამერა. მსოფლიოს მასშტაბით DSi-სა და DSi XL-ის საერთო გაიყდვებმა 41 მილიონი ასლი შეადგინა. 2011 წლიდან Nintendo-მ დაიწყო პორტატიული კონსოლების ახალი ხაზის, Nintendo 3DS-ის გამოცემა. შეგიძლიათ იხილოთ მედიაფაილები თემაზე „Nintendo DSi“ ვიკისაწყობში. Nintendo DSi — Nintendo.co.uk Nintendo DSi — Hackaday Nintendo DSi-ს მიმოხილვა — Techradar Nintendo DSi XL დაარქივებული 2021-03-06 საიტზე Wayback Machine. — Designeboom ↑ Michael French. (2009-02-19) Nintendo DSi hits Europe on April 3rd, priced £149.99. Market for Home Computing and Video Games. Intent Media. დაარქივებულია ორიგინალიდან — 2009-03-18. ციტირების თარიღი: 2009-02-25. ↑ Consolidated Sales Transition by Region (PDF). Nintendo (2014-05-07). დაარქივებულია ორიგინალიდან — 2014-10-29. ციტირების თარიღი: 2014-10-29. ↑ Tor Thorsen. (2009-10-29) DSi XL hits US & EU Q1 2010, DS sales top 113 million. GameSpot. CBS Interactive. დაარქივებულია ორიგინალიდან — 2010-07-24. ციტირების თარიღი: 2009-10-29. ↑ GDC 2009 Reveals New Suda, Ueda, Nintendo DSi Talks. Game Developers Conference. United Business Media (2009-02-25). დაარქივებულია ორიგინალიდან — 2009-04-01. ციტირების თარიღი: 2011-06-17. ↑ Anoop Gantayat. (2008-10-27) Satoru Iwata asks about DSi. Andriasang. დაარქივებულია ორიგინალიდან — 2008-11-02. ციტირების თარიღი: 2009-12-15. ↑ Victor Godinez (2009-04-10). „Loaded but limited – Nintendo DSi features Web access, 2 cameras – and a few problems“. The Dallas Morning News. A. H. Belo. p. 2D. ↑ Lou Kesten (2009-04-08). „Game Review: DSi adds cameras, downloads to – Nintendo's portable“. The Daily News. Johnson Newspaper Corporation. Associated Press. p. 1A. ↑ Harris, Craig. (September 28, 2010) Nintendo Conference 2010 Details. IGN. ციტირების თარიღი: September 26, 2013.
მგუდავები

მგუდავები (ლათ. Erycinae) — გველების ქვეოჯახი მახრჩობელასებრთა ოჯახისა. ცნობილია 3 გვარი. ყველაზე მრავალრიცხოვანია Eryx (8–9 სახეობა). სხეულის სიგრძე 1 მეტრს აღწევს. თავი კისრისგან გამოკვეთილი არ არის, ზემოდან დაფარულია არასწორი ფორმის მცირე ზომის ფარაკებით. ყბებშუა ფარი ფართოა, იკეცება დინგის ზედა მხარეს. ფართო კუდქვეშა ფარები განლაგებულია 1 გრძივ რიგად. ქვეოჯახში სულ 13—15 სახეობაა. გავრცელებული არიან ჩრდილოეთ აფრიკაში, სამხრეთ-აღმოსავლეთ ევროპაში, სამხრეთ-დასავლეთ, ცენტრალურ და შუა აზიაში. აღმოსავლეთ საქართველოში გვხვდება დასავლური მახრჩობელა (Eryx jaculu). იკვებებიან წვრილი ხერხემლიანებით, რომლებსაც გუდავენ ტანის შემოხვევით. კვერცხცოცხლადმშობები არიან. ზოგიერთი წყაროს თანახმად, დამოუკიდებელი ოჯახია და არა ქვეოჯახი. ↑ 1.0 1.1 Erycidae (TSN 951207). ინტეგრაციული ტაქსონომიის საინფორმაციო სისტემა. ↑ 2.0 2.1 УДАВЧИКИ // Большая российская энциклопедия. т. 32. — М., 2016. — стр. 673. ↑ მუსხელიშვილი თ., ენციკლოპედია „საქართველო“, ტ. 2, თბ., 2012. — გვ. 330.
თამარ პაპავა

თამარ სიმონის ასული პაპავა (ქალიშვილობის გვარი — გოგოლაშვილი, ფსევდონიმები — ისახარი, ქოჩრიანი ტოროლა) (დ. 24 მარტი, 1888, ქუთაისი, — გ. 21 მარტი, 1976, ბუენოს-აირესი, დაკრძალული პარიზის მახლობლად, ლევილის სასაფლაოზე) — ქართველი მწერალი, პუბლიცისტი. დაიბადა მსახიონ სიმონ გოგოლაშვილის ოჯახში. ძალზე ახალგაზრდა გამოვიდა ლიტერატურულ ასპარეზზე წერდა მოთხრობებს „ქოჩრიანი ტოროლას“ ფსევდონიმით, ამავე დროს თანამშრომლობდა ჟურნალ „თეატრი და ცხოვრებაში“, თარგმნა და ცალკე წიგნად გამოსცა ვოლდემარ ბონზელსის ცნობილი ნაშრომი „ფუტკარი და მაია“. 1923 წელს შვილებთან ერთად შეურთდა გერმანიაში ემიგრაციაში წასულ მეუღლეს — მწერალ და ჟურნალისტ აკაკი პაპავას. უცხოეთშიც განაგრძობდა ლიტერატურულ მოღვაწეობას, მისი ისტორიული ნარკვევები „ისახარის“ ფსევდონიმით იბეჭდებოდა პარიზში, ჟურნალ „კავკასიონში“. 1937 წელს გამოვიდა თამარ პაპვას წიგნი საქართველოს ქალი ისტორიული მოღვაწეების შესახებ — „დიდი სახეები პატარა ჩარჩოში“ ექვთიმე თაყაიშვილის წინასიტყვაობით (ხელმეორედ გამოიცა 1953 წელს). II მსოფლიო ომის შემდეგ, 1949 წელს პაპავები არგენტინაში გადასახლდნენ. მათი ერთობლივი ნაშრომი „მარიამ უკანასკნელი დედოფალი საქართველოსი“ ბუენოს-აირესში 1956 წელს გამოვიდა. 1950-იან წლებში თამარ და აკაკი პაპავების წერილები იბეჭდებოდა ნიუ-იორკში გამომავალ ქართულ გაზეთ „ქართულ აზრში“. 1970 წელს თამარ პაპავამ გამოსცა ბოლო წიგნი „გაბნეული საფლავები“. პაპავებმა გარკვეული წილი შეიტანეს უცხოეთში მოხვედრილ ძველი ქართული კულტურის შეძენისა და დაცვის საქმეში. მათ მიერ შენახული სიონის ტაძარის ტრაპეზის ძველი ნაქარგი გადასაფარებლი რეზო თაბუკაშვილის ხელით გადმოსცეს საქართველოს ხელოვნების მუზეუმს. თამარ პაპავა 87 წლის ასაკში გარდაიცვალა ბუენოს-აირესში. დაკრძალულია ლევილის ქართულ სასაფლაოზე, მეუღლის გვერდით. გაბნეული საფლავები : დოკუმ. მასალა ქართვ. ემიგრანტ მწერლებზე (ავტორი). - თბილისი, მეცნიერება, 1990. - 126გვ. მარიამ უკანასკნელი დედოფალი საქართველოსი (ავტორი). - თბილისი, საბჭ. საქართველო, 1989. - 273გვ. დიდი სახეები პატარა ჩარჩოებში, ორ წიგნად - 1937-1953. პაპავა-გოგოლაშვილი თამარ // ქართველები უცხოეთში : წ.1 / რუსუდან დაუშვილი, გრიგოლ კალანდაძე, რუსუდან კობახიძე, გოჩა ჯაფარიძე, თემურ ტარტარაშვილი. - თბ., 2012. - გვ.160-161; საითიძე, გოჩა. ახალი მასალები აკაკი და თამარ პაპავების ცხოვრება-მოღვაწეობის ისტორიიდან : (XX საუკუნის 10-50-იანი წლები) / გოჩა საითიძე, გელა საითიძე // ისტორიულ-პუბლიცისტური ნარკვევები / გიორგი (გელა) საითიძე. - თბილისი, 2013. - გვ.384-400. თამარ პაპავა — საქართველოს ბიოგრაფიული ლექსიკონი
თხმორის განძი

თხმორის განძი, ძვ. წ. XI-IX საუკუნეების არქეოლოგიური ძეგლი, რომელიც 1953 წელს შემთხვევით აღმოჩნდა სოფ. თხმორში (ამბროლაურის რაიონი). თიხის შავპრიალა დაზიანებულ დერგში ეწყო გვიანდელი ბრინჯაოს ხანის კოლხური კულტურისათვის დამახასიათებელი ნივთები, რომელთაგან შემორჩა 5 სახის სხვადასხვა ზომის თოხი და მათი ნატეხები (20 ც.), 6 სახეობის სეგმენტისებრი იარაღი (20 ც.), სატევრის პირის ფორმის მინიატურული საკიდები (13 ც.), ორყურა კელტი (1 ც.), რაც საწარმოო ძალთა განვითარების მაღალ დონეზე მეტყველებს. ღამბაშიძე ო., თხმორის განძი, თბ., 1963; ღამბაშიძე ო., ქართული საბჭოთა ენციკლოპედია, ტ. 5, თბ., 1980. — გვ. 33-34.
ვლადიმერ გობეჩია

ვლადიმერ (ვალოდია) პავლეს ძე გობეჩია (დ. 1878, ქუთაისი, — გ. 19 ივნისი, 1918, თბილისი) — ქართველი პოლიტიკური მოღვაწე, პუბლიცისტი, ქართველ სოციალისტ-რევოლუციონერთა ერთ-ერთი ლიდერი. იოსებ და ივანე გობეჩიების ძმა. სწავლობდა ოდესის უნივერსიტეტის იურიდიულ ფაკულტეტზე. სტუდენტობიდან მონაწილეობდა რევოლუციურ მოძრაობაში, იყო ოდესის სოციალისტ-რევოლუციონური ორგანიზაციის ერთ-ერთი ხელმძღვანელი. იქვე გამოსცემდა გაზეთ „მეტეორს“. 1909-1911 წლებში ბაქოში ცხოვრობდა. თავის ძმა იოსებთან ერთად იყო ბაქოში გამომავალი ქართულენოვანი სოციალისტ-რევოლუციონური პარტიული ორგანოს „მარცვლის“ სარედაქციო კოლეგიის წევრი. აქვეყნებდა პუბლიცისტურ წერილებს. 1917 წლის თებერვლის რევოლუციის შემდეგ რუსეთის დროებითი მთავრობის მიერ დანიშნული იყო კავკასიის მე-7 არმიის კომისრის თანაშემწედ, შემდეგ სამხრეთ-დასავლეთის ფრონტის კომისრად. 1917 წლის ნოემბერში დაინიშნა ამიერკავკასიის კომისარიატის საოლქო სამხედრო-საზღვაო კომისრად, შემდეგ საზღვაო მინისტრად. ამავდროულად იყო საქართველოს ეროვნული საბჭოს აღმასრულებელი კომიტეტის წევრი და საბჭოსთან არსებული ხელოვნების სექციის თავმჯდომარე (მისი მოადგილე იყო შალვა დადიანი). ვლადიმერ გობეჩია 1918 წლის 26 მაისს დამოუკიდებლობის აქტის ორიგინალზე ხელმომწერთა (სულ 88) შორისაა. 1918 წლის 18 ივნისს თბილისში, ლორის-მელიქოვის ქუჩაზე გობეჩია გასროლით სასიკვდილოდ დაჭრა ხონელმა თავადმა ნიკოლოზ წულუკიძემ. გობეჩია მომდევნო დღეს საავადმყოფოში გარდაიცვალა. ის დიდუბის პანთეონში დაკრძალეს. სასამართლოზე წულუკიძემ მკვლელობის მოტივად ყოფით ნიადაგზე უთანხმოება დაასახელა. მას სამუდამო კატორღა მიესაჯა. საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 96. სოციალისტ-რევოლუციონერთა პარტია საქართველოს დემოკრატიულ რესპუბლიკაში (დისერტაცია) / მ. სართანია. - თბ., 2019.
მარინა მოლოდინი

მარინა მოლოდინი (დ. 22 თებერვალი, 1958, დუშეთი) — ქართველი პოლიტიკოსი, ფილოლოგი. დაამთავრა თბილისის უცხო ენათა პედაგოგიური ინსტიტუტის ფრანგული ენისა და ლიტერატურის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999 -2004 წლებში იყო საქართველოს მე-5 მოწვევის პარლამენტის წევრი (დუშეთის მაჟორიტარი), საარჩევნო ბლოკი: საქართველოს მოქალაქეთა კავშირი . 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ ნაციონალური მოძრაობა - დემოკრატები “. მარინა მოლოდინი — საქართველოს ბიოგრაფიული ლექსიკონი მარინა მოლოდინი — საქართველოს პარლამენტის ოფიციალური საიტი (მოძველებული / არქივი / ახალი არქივი)
კონსტანტინე ტყავაძე

კონსტანტინე (კოტე) იესეს ძე ტყავაძე (დ. 1869 — გ. 1 სექტემბერი, 1924) — ქართველი პოლიტიკური და საზოგადო მოღვაწე, პუბლიცისტი. ქართველთა შორის წერა-კითხვის გამავრცელებელი საზოგადოების სიღნაღის განყოფილების ერთ-ერთი ხელმძღვანელი. დააარსა ქიზიყ–კახეთის აქციონერული საზოგადოება „ალზიორა“ (ამზადებდნენ სიგარეტის ასღერიან კოლოფს). 1912-1917 წლებში იყო გაზეთ „ხმა კახეთისას“ რედაქტორ-გამომცემელი. აქვეყნებდა პუბლიცისტურ წერილებს აქტუალურ პოლიტიკურ, სამხედრო და საზოგადოებრივ საკითხებზე (მათ შორის, ფსევდონიმებით — „მხედარი“, „ძველი მხედარი“). I მსოფლიო ომის წლებში მობილიზებული იყო რუსეთის არმიაში. 1919 წელს იყო საქართველოს რადიკალ-დემოკრატიულ გლეხთა პარტიის საარჩევნო სიაში. დახვრიტეს 1924 წლის აგვისტოს აჯანყებაში მონაწილეობის ბრალდებით. ლიტერატურული მასალები XX საუკუნის 10-20-იანი წლების კახეთის პრესაში (დისერტაცია) / თ. ლათიფაშვილი. - თელავი, 2011. კონსტანტინე იესეს ძე ტყავაძე. „ქართველთა შორის წერა-კითხვის გამავრცელებელი საზოგადოების წევრები 1879-1927“. საქართველოს პარლამენტის ეროვნული ბიბლიოთეკა.
ტურიაშვილი

საკუთარი სახელი ტურიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ტურიაშვილი — მსახიობი დავით ტურიაშვილი — კომპოზიტორი, პედაგოგი ნიკოლოზ ტურიაშვილი — ექიმი, საზოგადო მოღვაწე
კიკნაველიძე

საკუთარი სახელი კიკნაველიძე შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ კიკნაველიძე — მოქანდაკე ანდრო კიკნაველიძე — აგროეკონომისტი ლალი კიკნაველიძე — კინორეჟისორი, სცენარისტი პაატა კიკნაველიძე — იურისტი, პოლიტიკოსი შალვა კიკნაველიძე — იურისტი, პოლიტიკოსი კიკნაველიძეები, ძმები — მრეწველთა და ქველმოქმედთა ოჯახი
თენგიზ მოცრაძე

თენგიზ მოცრაძე (დ. 17 დეკემბერი, 1954, ჭიათურა) — ქართველი ინჟინერი, პოლიტიკოსი. 1979 წელს დაამთავრა წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტის სამშენებლო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკი „სოციალისტური პარტია“. 2004-2008 წლებში — საქართველოს მე-6 მოწვევის პარლამენტის წევრი (ჭიათურის მაჟორიტარი), საარჩევნო ბლოკი: საინიციატივო ჯგუფი. თენგიზ მოცრაძე — საქართველოს ბიოგრაფიული ლექსიკონი თენგიზ მოცრაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გენრიხ მურადიანი

გენრიხ მურადიანი (დ. 23 იანვარი, 1950, თბილისი) — ეკონომისტი, თანამდებობის პირი. 1989 წელს დაამთავრა თბილისის სახელმწიფო უნივერსიტეტის ფილოლოგიის, ხოლო 1993 წელს — ეკონომიკის ფაკულტეტი. 1995-1998 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. უფლებამოსილება შეუწყდა პირადი განცხადების საფუძველზე. გენრიხ მურადიანი — საქართველოს ბიოგრაფიული ლექსიკონი გენრიხ მურადიანი — საქართველოს პარლამენტის ოფიციალური საიტი
გია მჭედლიძე

გიზო (გია) მჭედლიძე (დ. 25 ივლისი, 1960, სოფელი ბოსლევი, ზესტაფონის რაიონი) — ქართველი ინჟინერი, პოლიტიკოსი. 1983 წელს დაამთავრა საქართველოს სახელმწიფო პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. გია მჭედლიძე — საქართველოს ბიოგრაფიული ლექსიკონი გიზო (გია) მჭედლიძე — საქართველოს პარლამენტის ოფიციალური საიტი
Pizza Hut

Pizza Hut — ამერიკული რესტორნების ქსელი რომელიც დაფუძნდა 1958 წლის 15 ივნისს. კომპანია ცნობილია მისი ამერიკულ-იტალიური მენიუთი, მათ შორისაა პიცა და პასტა. 2019 წლის 31 დეკემბრის მონაცემებით მთელი მსოფლიოს მასშტაბით ქსელი ფლობს 18 703 რესტორანს. ქსელი ეკუთვნის კორპორაცია „Yum! Brands, Inc.“-ს. „Pizza Hut“ დაფუძნებული იქნა 1958 წლის 15 ივნისს, ვიჩიტას სახელმწიფო უნივერსიტეტის სტუდენტების, ძმების, დენ და ფრენკი კერნების მიერ. იმ მომენტვისათვის რესტორანი მხოლოდ ვიჩიტაში იყო. ექვსი თვის შემდეგ მათ გახსნეს მეორე რესტორანი, ერთი წლის შემდეგ ისინი უკვე ექვსი რესტორნის მფლობელები იყვნენ. 1977 წლის ნოემბერში ქსელი შეიძინა PepsiCo.-მ. 2015 წელს დაიხურა ქსელის ყველაზე ძველი რესტორანი. „Pizza Hut“-ის რესტორნები მდებარეობს: აშშ-ში, მექსიკასა და კანადაში ჩრდილოეთ ამერიკაში. ინდოეთში, ბრუნეიში, ჰონგ-კონგში, ტაივანში, სამხრეთ კორეაში, მიანმარსა და მაკაოში აზიის კონტინენტზე. გაერთიანებულ სამეფოში, ნორვეგიაში, შვედეთში, ფინეთში, გერმანიაში, ესპანეთსა და თურქეთში ევროპის კონტინენტზე. ეთიოპიაში, სამხრეთ აფრიკასა და ტანზანიაში აფრიკის კონტინენტზე. ჰონდურასში, კოსტა-რიკაში, ელ-სალვადორში, გვატემალაში, კოლუმბიაში, ნიკარაგუაში, ვენესუელაში, ჩილეში, ბრაზილიაში, პერუსა და ეკვადორში სამხრეთ ამერიკის კონტინენტზე. „Pizza Hut“ იყო ერთ-ერთი პირველი ამერიკული რესტორანი რომელიც გაიხსნა ერაყში. 2019 წლის 25 ივნისს კომპანიამ გამოაცხადა, რომ იბრუნებდა თავის ძველ ლოგოს, რომელსაც 1967-1999 წლებში იყენებდა. 2019 წლის 7 აგვისტოს დაანონსდა, რომ ხურავდა თავისი 7496 რესტორნიდან 500-ს ამერიკის შეერთებულ შტატებში. რესტორნის პირველი რეკლამა აშშ-ში 1965 წელს გავიდა, რეკლამა გადაღებული იყო ძველი კინოფილმის სტილში. 1995 წელს მათ რეკლამაში მონაწილეობა მიიღეს მომავალში აშშ-ს პრეზიდენტმა დონალდ ტრამპა და მისმა ყოფილმა მეუღლემ, ივანა ტრამპმა. რეკლამა გადაღებულია წყვილის დაშორებამდე. დიდ ბრიტანეთში კომპანიამ განსაზღვრა გამოეყენებინა სტრატეგია, რომელიც გულისხმობდა პირველივე რეკლამაში ცნობილი ადამიანების გამოჩენას, მათ რეკლამაში გადაიღეს ფორმულა 1-ს მრბოლელი დეიმონ ჰილი და BBC-ს მოტოსპორტის კომენტატორი მიურეი უოლკერი. ინგლისის ნაკრების ევრო 1996-ზე გერმანიის ნაკრებთან პენალტების სერიაში დამარცხების შემდეგ, რეკლამაში მონაწილეობა მიიღეს ინგლისის ნაკრების იმ დროისთვის ყოფილმა და მოქმედმა ფეხბურთელებმა გარეთ საუთგეიტმა, სტიუარტ პირსმა და კრის უოდლმა. ქსელის ოფიციალური საიტი ↑ Yum! Brands Form 10-K 2019 Yum! Brands. Form 10-K. Retrieved 13 May 2020.
Pandora (კონსოლი)

Pandora — Linux-ზე დაფუძნებული მეშვიდე თაობის პორტატიული ვიდეო თამაშების კონსოლი და ჯიბის კომპიუტერი, შექმნილი და გამოცემული კომპანია OpenPandora-ს მიერ 2010 წელს. ღია კოდის წყალობით, გათვლილია Hombrew თამაშების წარმოებისთვის. მოწყობილობა იწონის 320 გრამს. მოიხმარს 43-ღილაკიან კლავიატურას; Texas Instruments-ის OMAP3530 ცენტრალურ პროცესორს 600 მჰც ტაქტური სიხშირით; PowerVR SGX 530 გრაფიკულ ჩიპს 110-მდე ტაქტური სიხშირით; 256 მბ ოპერატიულ მეხსიერებას; სენსორულ LCD ეკრანს 800×480-ზე გაფართოებით; 4200 მილიამპერიან ლითიუმ-პოლიმერულ ბატარეას. აგრეთვე გააჩნია Wi-Fi-სა და Bluetooth-ის მხარდაჭერა. სისტემას შეუძლია სხვადასხვა პლატფორმების თამაშების ემულირება, მათ შორის — N64, PlayStation, PlayStation Portable, Atari Jaguar, Amiga, Game Boy Advance, Sega Mega-CD, Neo Geo, Sega Genesis, Sega Master System, Game Gear, Commodore 64, NES და PC Engine/TurboGrafx-16. 2013 წლამდე გამოვიდა კონსოლის რამდენიმე მოდერნიზებული ვარიანტი. 2014 წელს კომპანიამ დაიწყო ახალ კონსოლ DragonBox Pyra-ზე მუშაობა, რომლის გამოსვლის თარიღი ჯერჯერობით უცნობია. შეგიძლიათ იხილოთ მედიაფაილები თემაზე „Pandora (კონსოლი)“ ვიკისაწყობში. ოფიციალური საიტი Pandora დაარქივებული 2020-09-28 საიტზე Wayback Machine. — Semi Accurate Pandora — ოფიციალური Wikia Pandora-ს ოფიციალური ფორუმი ↑ Official OpenPandora Site. OpenPandora. ციტირების თარიღი: 2009-04-28. ↑ website of the DragonBox Pyra ↑ Boot Time. GP32 GP2X Pandora. The Wiz. დაარქივებულია ორიგინალიდან — 2011-07-11. ციტირების თარიღი: 2009-04-28. ↑ Battery For Pandora. GP32 GP2X Pandora. The Wiz. დაარქივებულია ორიგინალიდან — 2011-07-11. ციტირების თარიღი: 2009-04-28. ↑ Official 'Mupen64Plus. Gp32x.com. დაარქივებულია ორიგინალიდან — 2009-09-08. ციტირების თარიღი: 2009-09-06. ↑ 1Ghz Phasing Out, and Successor Announcement დაარქივებული 2016-06-03 საიტზე Wayback Machine. (2013) ↑ Pandoralive post about the FOSDEM news დაარქივებული 2016-06-02 საიტზე Wayback Machine.
იელის მაცხოვრის ფერისცვალების ეკლესია

იელის მაცხოვრის ფერისცვალების ეკლესია — არქიტექტურული ძეგლი მესტიის მუნიციპალიტეტის სოფელ იელის განაპირა მხარეს, შემაღლებულ, ბორცვიან ადგილზე. განეკუთვნება განვითარებულ შუა საუკუნეებს. ეკლესია სამწახნაგა, შვერილაფსიდიანი, დარბაზული ტიპისაა. მოპირკეთებულია თლილი შირიმის კვადრებით. კედლებს სადა ლავგარდნის თარო ასრულებს. ეკლესიის ერთადერთი შესასვლელი კარი დასავლეთ ფასადის ცენტრშია გაჭრილი; კარის ზღურბლი მიწის დონიდან ქვის ორი საფეხურით არის ამაღლებული. ეკლესიას ჩრდილოეთით და სამხრეთით დამატებითი შესასვლელებიც ჰქონდა, რომლებიც მოგვიანებით ამოაშენეს. ამოშენებული კარებები შირიმის ფილებით არის მოპირკეთებული. სამწახნაგა აფსიდი გეომეტრიული სიზუსტით გამოყვანილი თაღედით არის შემკული. ბრტყელ პილასტრებზე გადაყვანილი ნახევარწრიული თაღები თითო-თითოდ შემოწერს თითოეულ წახნაგს. თაღების ქუსლები სადა, სწორკუთხა იმპოსტებს ეყრდობა.  კულტურული მემკვიდრეობის პორტალი, № 8706